Ο **Ουμβέρτος της Σαβοΐας-Αόστας** (ιταλ. *Umberto di Savoia-Aosta*, Τορίνο, 22 Ιουνίου 1889 - Κρεσπάντο ντελ Γκράπα,Βένετο, 19 Οκτωβρίου 1918) ήταν Ιταλός πρίγκιπας και στρατιωτικός, γόνος του βασιλικού Οίκου της Σαβοΐας, από τον κλάδο της Σαβοΐας-Αόστας. Είχε τον τίτλο «κόμης του Σαλέμι». Υπηρέτησε στο ιππικό φτάνοντας μέχρι το βαθμό του υπίλαρχου.

Βιογραφία
---------

Ο *Ουμβέρτος Μαρία Βίκτωρ Αμεδαίος Ιωσήφ* γεννήθηκε στο Τορίνο στις 22 Ιουνίου 1889. Ήταν γιος του Αμεδαίου της Ισπανίας, Δούκα της Αόστας και βασιλιά της Ισπανίας (κατά το διάστημα 1870-1873), και της δεύτερης συζύγου του -και ανεψιάς του- Μαρίας Λετίσιας Βοναπάρτη, κόρης του Ιερώνυμου Ναπολέοντα Βοναπάρτη και της Κλοτίλδης της Σαβοΐας.

Έλαβε το τίτλο «κόμης του Σαλέμι» όταν ήταν ακόμη βρέφος, με παραγγελία του θείου του, βασιλιά Ουμβέρτου. Η βασιλική εντολή διεκπεραιώθηκε ταχύτατα και στις 15 Δεκεμβρίου 1889 το ιταλικό Υπουργικό Συμβούλιο ενέκρινε την απονομή του τίτλου. Με αυτόν τον τρόπο τιμήθηκε και η σικελική πόλη Σαλέμι, που είχε παίξει σημαντικό ρόλο την εποχή του Γκαριμπάλντι και των Χιλίων (*I Mille di Garibaldi*) στον αγώνα για την ενοποίηση της Ιταλίας. (Συμβολικά, το Σαλέμι αναφέρεται ως *prima capitale d'Italia*, δηλ. πρώτη πρωτεύουσα της Ιταλίας).

Όταν ήταν ενός έτους, ο πατέρας του απεβίωσε. Από τον πρώτο γάμο του πατέρα του είχε τρεις αδελφούς: τον Εμμανουήλ Φιλιβέρτο, τον Βίκτορα Εμμανουήλ και τον Αμεδαίο Λουδοβίκο.

Αποφοίτησε από το Κολλέγιο των Βαρναβιτών του Μονκαλιέρι (πέριξ του Τορίνο), έγινε γερουσιαστής σε ηλικία 21 ετών και αμέσως μετά σπούδασε για λίγο στη Ναυτική Ακαδημία στο Λιβόρνο. Το 1911 κατηγορήθηκε για μια μικροκλοπή και ο εξάδελφός του, Βίκτωρ Εμμανουήλ Γ΄ της Ιταλίας, αντέδρασε -σύμφωνα με μια αναφορά στον τύπο της εποχής- διατάσσοντας τη σύλληψή του, σα να ήταν κοινός θνητός. Όμως παρενέβη άμεσα η μητέρα του Ουμβέρτου, που τον φυγάδευσε εκτός του Τορίνο και, απευθυνόμενη στον Βασιλιά, τον κάλεσε να πραγματοποιήσει, αν τολμά, τη σύλληψη του γιου της. Τελικά, ο Βίκτωρ Εμμανουήλ φέρεται να διέταξε αρχικά τον περιορισμό του στο οικογενειακό κάστρο του Μονκαλιέρι και, κατόπιν, να υπηρετήσει για ένα 18μήνο σε πολεμικό πλοίο εν πλω, υπό την επιτήρηση και καθοδήγηση ενός συνταγματάρχη της χωροφυλακής.

Κατά τον Α΄ Παγκόσμιο Πόλεμο κατατάχθηκε εθελοντικά στις ένοπλες δυνάμεις της Ιταλίας. Αρχικά, ως απλός στρατιώτης, πυροβολητής του συντάγματος «Guide». Τον Μάιο του 1915 εντάχθηκε ως ανθυπίλαρχος σε ένα σύνταγμα ιππικού από την Κατάνια. Τιμήθηκε με δυο αργυρά πολεμικά μετάλλια. To ένα από αυτά το κέρδισε για τη στάση που επέδειξε ως αξιωματικός ρίψης βομβίδων και χειροβομβίδων, κατά την απόκρουση της αυστρο-γερμανικής επίθεσης στην περιοχή της Βιτσέντσας, προς τα τέλη του 1917. Προήχθη μάλιστα «επ' ανδραγαθία» σε υπίλαρχο της επιλαρχίας (τάγματος) Βομβαρδιστών (Batteria Bombardieri) του συντάγματός του.

Ο Ουμβέρτος απεβίωσε στις 19 Οκτωβρίου 1918, λίγες μέρες πριν τη λήξη του πολέμου, από ισπανική γρίπη και ετάφη στο κοιμητήριο του Κρεσπάνο ντελ Γκράπα, στην επαρχία Τρεβίζο του Βένετο. Το 1926 τα λείψανά του μεταφέρθηκαν στο Στρατιωτικό Μνημείο του Μόντε Γκράπα.

Πρόγονοι
--------

| Πρόγονοι του Ουμβέρτου της Σαβοΐας-Αόστας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Κάρολος Αλβέρτος της Σαρδηνίας |   |
|   |
|   |   |   |   |   |   |   |   |
|
|
|
|
|
|   | Βίκτωρ Εμμανουήλ Β΄ της Σαρδηνίας, μετά της Ιταλίας |   |
|   |
|   |   |   |   |   |   |   |   |   |   |   |
|
|
|
|
|
|   | Μαρία Θηρεσία της Αυστρίας (1801-1855) |   |
|   |
|   |   |   |   |   |   |   |   |
|
|
|
|
|
|   | Αμεδαίος της Ισπανίας |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Ράινερ Ιωσήφ, αρχιδούκας της Αυστρίας |   |
|   |
|   |   |   |   |   |   |   |   |
|
|
|
|
|
|   | Αδελαΐδα της Αυστρίας |   |
|   |
|   |   |   |   |   |   |   |   |   |   |   |
|
|
|
|
|
|   | Ελισάβετ της Σαβοΐας |   |
|   |
|   |   |   |   |   |   |   |   |
|
|
|
|
|
|   | **Ουμβέρτος της Σαβοΐας-Αόστας** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Ιερώνυμος Βοναπάρτης της Βεστφαλίας |   |
|   |
|   |   |   |   |   |   |   |   |
|
|
|
|
|
|   | Ναπολέων Ιωσήφ Βοναπάρτης |   |
|   |
|   |   |   |   |   |   |   |   |   |   |   |
|
|
|
|
|
|   | Αικατερίνη της Βυρτεμβέργης |   |
|   |
|   |   |   |   |   |   |   |   |
|
|
|
|
|
|   | Μαρία Λετίτσια Βοναπάρτη, δούκισσα της Αόστης |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Βίκτωρ Εμμανουήλ Β΄ της Σαρδηνίας, μετά της Ιταλίας |   |
|   |
|   |   |   |   |   |   |   |   |
|
|
|
|
|
|   | Μαρία Κλοτίλδη της Σαβοΐας |   |
|   |
|   |   |   |   |   |   |   |   |   |   |   |
|
|
|
|
|
|   | Αδελαΐδα της Αυστρίας |   |
|   |
|   |   |   |   |   |   |   |   |
|
|
|
|
|

 |

Παραπομπές
----------

1. ↑  «Savòia, Umberto Maria di, conte di Salemi». *Enciclopedie on line* (στα Ιταλικά). Treccani, la cultura italiana. Ανακτήθηκε στις 18 Φεβρουαρίου 2017.
2. 1 2  Mola di Nomaglio, Gustavo (2015). «Per la giustizia, la carità, l'assistenza. Casa Savoia dalla "Mendicità sbandita" alla Croce Rossa Italiana». Στο: Constantino Cipolla· Alberto Ardissone· Franco A. Fava. *Storia della Croce Rossa in Piemonte dalla nascita al 1914* (στα Ιταλικά). Μιλάνο: Laboratorio sociologico - FrancoAngeli. σελ. 139. ISBN 9788856848762.
3. ↑  «Savòia, Maria Letizia Bonaparte di, duchessa d'Aosta». *Enciclopedie on line* (στα Ιταλικά). Treccani, la cultura italiana. Ανακτήθηκε στις 18 Φεβρουαρίου 2017.
4. 1 2 3 4  «Storia / Story». *Terre di Salemi* (στα Ιταλικά και Αγγλικά). Αρχειοθετήθηκε από το πρωτότυπο στις 3 Μαρτίου 2017. Ανακτήθηκε στις 18 Φεβρουαρίου 2017.
5. ↑  «Prima capitale d'Italia». *Città di Salemi* (στα Ιταλικά). Αρχειοθετήθηκε από το πρωτότυπο στις 8 Ιανουαρίου 2018. Ανακτήθηκε στις 23 Φεβρουαρίου 2017.
6. 1 2  «More Princes Join Army. Military Take Charge of Milan to Suppress Anti-Teuton Riots». *The New York Times* (29 Μαΐου 1915): 2.. Ανακτήθηκε στις 2017-02-20.
7. ↑  «Princess Defies Ruler of Italy». *Los Angeles Times* (14 Μαΐου 1911): 15.. Ανακτήθηκε στις 2017-02-22. [*νεκρός σύνδεσμος*] (Ο Βίκτωρ Εμμανουήλ αναφέρεται -ανακριβώς- ως θείος του Ουμβέρτου).
8. ↑  «King Punishes his Cousin». *The Washington Post* (16 Ιουλίου 1911): 13.. Ανακτήθηκε στις 2017-02-22. [*νεκρός σύνδεσμος*]
9. ↑  «Expect New Drive on Italian Front». *The New York Times* (4 Δεκεμβρίου 1917): 2.. Ανακτήθηκε στις 2017-02-20.